text: [{"text_idx": "#000003", "text": "Si Esturco ang masupog nga intel asset sang 62nd IB sa lugar. Masami man ini nga nagagiya sa mga operasyon sang pasistang militar sa tri-boundary sang Guihulngan, Canlaon kag Moises Padilla. Siya man ang ginlubong nga tagpaniktik sang pasistang militar paagi sa Retooled Community Support Program (RCSP) agud sundan ang hulag kag mga aktibidad sang NPA sa nasambit nga lugar. Si Esturco isa lang sa mga masupog nga asset sang militar nga naggiya sa pagmasaker sanday Cristina Jacolbe, Everly Jacolbe (16 anyos nga anak ni Cristina) kag Rodan Montero subong man ang brutal nga pagpatay kay Victor Baldonado kag Orlando Fat tanan sang sityo Banderahan, Brgy Trinidad, Guihulngan City. Sila ang ginpasibangdan nga mga katapo sang NPA kag nagkalamatay sa mga peke nga engkwentro nga padugi sang berdugong 62nd IBPA."}]